สภานิติบัญญัติแห่งชาติเตรียมพิจารณาร่างพระราชบัญญัติสำคัญในวาระ 2 และ 3 ก่อนประกาศใช้เป็นกฎหมาย รวม 18 ฉบับ
การประชุมสภานิติบัญญัติแห่งชาติ หรือ สนช. เป็นพิเศษ ในเวลา 09.00 น. วันนี้ (1 มี.ค.62) มีวาระพิจารณาร่างพระราชบัญญัติที่คณะกรรมาธิการวิสามัญพิจารณาเสร็จแล้ว ในวาระ 2 และ 3 จำนวน 15 ฉบับ ประกอบด้วย ร่างพระราชบัญญัติการเดินอากาศ (ฉบับที่ ..) พ.ศ. .... // ร่างพระราชบัญญัติคุ้มครองผู้บริโภค (ฉบับที่ ..) พ.ศ. .... // ร่างพระราชบัญญัติปรับปรุงกระทรวง ทบวง กรม (ฉบับที่ ..) พ.ศ. .... // ร่างพระราชบัญญัติระเบียบบริหารราชการกระทรวงการอุดมศึกษา วิทยาศาสตร์ วิจัยและนวัตกรรม พ.ศ. .... // ร่างพระราชบัญญัติสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ พ.ศ. ....// ร่างพระราชบัญญัติการอุดมศึกษา พ.ศ. .... // ร่างพระราชบัญญัติการส่งเสริมวิทยาศาสตร์ การวิจัยและนวัตกรรม พ.ศ. .... // ร่างพระราชบัญญัติการศึกษาแห่งชาติ (ฉบับที่ ..) พ.ศ. .... // ร่างพระราชบัญญัติระเบียบบริหารราชการกระทรวงศึกษาธิการ (ฉบับที่ ..) พ.ศ. .... // ร่างพระราชบัญญัติระเบียบข้าราชการพลเรือนในสถาบันอุดมศึกษา (ฉบับที่ ..) พ.ศ. .... // ร่างพระราชบัญญัติสถาบันอุดมศึกษาเอกชน (ฉบับที่ ..) พ.ศ. .... // ร่างพระราชบัญญัติการบริหารส่วนงานภายในของสถาบันอุดมศึกษา (ฉบับที่ ..) พ.ศ. .... // ร่างพระราชบัญญัติกองทุนสนับสนุนการวิจัย (ฉบับที่ ..) พ.ศ. .... // ร่างพระราชบัญญัติอุทยานแห่งชาติ พ.ศ. .... // และร่างพระราชบัญญัติสงวนและคุ้มครองสัตว์ป่า พ.ศ. ....